62021CJ0713_INF
Sentenza tal-Qorti tal-Ġustizzja (Is‑Seba’ Awla) tad‑9 ta’ Frar 2023 –Finanzamt X (Provvista ta’ servizzi tal-proprjetarju ta’ stalla)
(Kawża C‑713/21) (
1
)
“Rinviju għal deċiżjoni preliminari – Sistema komuni ta’ taxxa fuq il-valur miżjud (VAT) – Direttiva 2006/112/KE – Artikolu 2(1)(ċ) – Kunċett ta’ ‘provvista ta’ servizzi bi ħlas’ – Provvista ta’ servizzi waħda li tinkludi l-akkomodazzjoni u t-taħriġ ta’ żwiemel kif ukoll il-parteċipazzjoni tagħhom f’kompetizzjonijiet – Remunerazzjoni permezz tal-assenjazzjoni ta’ 50 % tal-premju fi flus li jikkorrispondi għall-qligħ provenjenti minn premji miksuba miż-żwiemel waqt kompetizzjonijiet”
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tranżazzjonijiet taxxabbli – Provvista ta’ servizzi bi ħlas – Kunċett – Provvista ta’ servizzi waħda li tinkludi l-akkomodazzjoni u t-taħriġ ta’ żwiemel kif ukoll il-parteċipazzjoni tagħhom f’kompetizzjonijiet – Remunerazzjoni permezz tal-assenjazzjoni ta’ 50 % tal-premju fi flus li jikkorrispondi għall-qligħ provenjenti minn premji miksuba miż-żwiemel waqt kompetizzjonijiet – Inklużjoni
(Direttiva tal-Kunsill 2006/112, Artikolu 2(1)(ċ))
(ara l-punti 49 sa 51, 54, u d-dispożittiv)
Dispożittiv
L-Artikolu 2(1)(ċ) tad-Direttiva tal-Kunsill 2006/112/KE tat‑28 ta’ Novembru 2008 dwar is-sistema komuni ta’ taxxa fuq il-valur miżjud,
għandu jiġi interpretat fis-sens li:
tikkostitwixxi provvista ta’ servizzi mwettqa bi ħlas, fis-sens ta’ din id-dispożizzjoni, il-provvista unika pprovduta mill-proprjetarju ta’ stalla ta’ taħriġ taż-żwiemel tal-kompetizzjoni, li tikkonsisti fl-akkomodazzjoni u fit-taħriġ taż-żwiemel kif ukoll li dawn jipparteċipaw f’kompetizzjonijiet, meta l-proprjetarju taż-żwiemel iħallas din il-provvista ta’ servizzi billi jassenja 50 % tal-premju fi flus li jikkorrispondi għall-qligħ provenjenti mill-premji li huwa jkollu dritt għalihom f’każ ta’ rebħa jew ta’ klassifikazzjoni importanti taż-żwiemel tiegħu waqt kompetizzjoni.
(
1
)	ĠU C 119, 14.3.2022.